[image: image1.jpg]



REPUBLIKA HRVATSKA
GLAZBENA ŠKOLA BLAGOJE BERSA ZADAR
Zadar, Dr. Franje Tuđmana 24 e  

KLASA: 003-05/18-17/01
URBROJ: 2198-1-60-01-18-51
Zadar,18. veljače 2019. godine

Procedura u slučaju povrede podataka



Uvodne odredbe

Ova procedura utvrđuje djelotvoran, odgovoran i transparentan okvir za osiguravanje usklađenosti Glazbene škole Blagoje Bersa Zadar Zadar  s Općom uredbom o zaštiti osobnih podataka.

Ova procedura primjenjuje se na sve organizacijske dijelove Glazbene škole Blagoje Bersa Zadar (u daljnjem tekstu Škola) te na sve zaposlenike, uključujući honorarne djelatnike i privremene radnike jednako kao i na sve vanjske suradnike koji djeluju u ime Škole, te korisnike usluga, odnosno učenike i njihove roditelje, skrbnike.
Izjava o politici

Svaki djelatnik koji posumnja na povredu sigurnosti koja može dovesti do slučajnog ili protuzakonitog uništenja, gubitka, promjene te neovlaštenog otkrivanja ili pristupanja osobnim podatcima obavezno o tome mora obavijestiti ravnatelja Škole te priložiti detaljan opis situacije. Obavijest o incidentu može se poslati mailom, javiti telefonom ili izložiti uživo.

Ravnatelj će provesti istragu svih prijavljenih incidenata kako bi potvrdio je li doista došlo do povrede osobnih podataka. Ukoliko se povreda osobnih podataka potvrdi, ravnatelj će pratit procedure ovisno o stupnju štete i količini osobnih podataka koji su oštećeni incidentom. Za slučajeve ozbiljne povrede osobnih podataka, ravnatelj Škole će provesti hitan postupak.
Opis procedure

Svaka povreda osobnih podataka mora se odmah prijaviti ravnatelju Škole.
Ukoliko dođe do povrede osobnih podataka koja može rezultirati ugrožavanjem prava i sloboda ispitanika (npr. novčani gubici, otkrivanje profesionalne tajne, diskriminacija, oštećenje ugleda ili bilo koja druga značajna socijalna ili ekonomska šteta), ravnatelj je dužan o tome pravovremeno i bez odgode obavijestiti Agenciju za zaštitu osobnih podataka (AZOP), najviše 72 sata od saznanja o povredi.

U slučaju da povreda osobnih podataka može dovesti do visokog stupnja rizika za prava i slobode ispitanika (višeg od rizika opisanog u prethodnom članku), ravnatelj mora odmah obavijestiti sve ugrožene ispitanike izravno i bez odgode.

Obavijesti o povredi osobnih podataka sadržavat će sljedeće informacije:

·  mjesto i vrijeme događaja

·  opis događaja

·  kategoriju i procijenjen broj ispitanika čiji su podatci ugroženi
         - kategoriju i procijenjen broj osobnih podataka koji su ugroženi

·  moguće posljedice povrede

·  detalji poduzetih ili predloženih mjera za odgovor na povredu koje uključuju i mjere koje se poduzimaju za umanjivanje potencijalnih negativnih posljedica, gdje god je to moguće učiniti
·  ime i kontakt podatke ravnatelja.
Kontakt podatci osobe za zaštitu osobnih podataka

adresa: Glazbena škola Blagoje Bersa Zadar, Dr. Franje Tuđmana 24 e, Zadar
telefon: 023 319-127
e-mail: sluzbenik.za.zastitu.osobnih.podataka@glazbena-skola-zadar.hr
Završne odredbe

Svi djelatnici koji obrađuju osobne podatke moraju biti upoznati s ovom procedurom i izvršavati njezine odredbe.

Evidencija o povredi osobnih podataka čuvat će se u periodu od 5 godina.

Procedura stupa na snagu s danom donošenja.

